open-index/open-wikipedia-markdown huggingface dataset:
Taimi Mattsson

**Taimi Ilona Mattsson** (o.s. *Lästinen*, 25. kesäkuuta 1913 Helsinki – 5. toukokuuta 1993 Helsinki) oli suomalainen miekkailija.

Helsingin Miekkailijoita edustanut Mattsson kilpaili naisten floretin yksilökilpailussa Helsingin kesäolympialaisissa 1952, missä hän karsiutui alkulohkovaiheessa. Hän kilpaili myös vuosien 1951 ja 1959 MM-kilpailuissa. Pohjoismaiden-mestaruuskilpailuihin hän osallistui vuosina 1959, 1962 ja 1963. SM-kilpailuista Mattsson voitti yksilökilpailusta kultaa vuonna 1952, hopeaa vuonna 1951 ja pronssia vuosina 1949, 1950 ja 1959 sekä joukkuekilpailusta hopeaa vuosina 1961 ja 1962 ja pronssia vuosina 1959, 1963 ja 1969. Hän toimi Suomen Miekkailuliiton ja Helsingin Miekkailijoiden hallituksissa.

## Lähteet
* 
* Taimi Mattsson Bio, Stats, and Results Olympics at Sports-Reference.com 

### Viitteet
Paavo Miettinen

**Paavo Kalervo Miettinen** (20. toukokuuta 1919 Viipuri – 8. kesäkuuta 1985 Hyvinkää) oli suomalainen miekkailija.

Miekka-Miehiä edustanut Miettinen kilpaili miesten kalvan joukkuekilpailussa Helsingin kesäolympialaisissa 1952, missä joukkue karsiutui toisella kierroksella. Miettinen edusti Suomea myös maaotteluissa. Hän työskenteli muun muassa majurina ja toimi Suomen ylioppilaskuntien liiton pääsihteerinä vuosina 1945–1951.

## Lähteet
* 
* Paavo Miettinen Bio, Stats, and Results Olympics at Sports-Reference.com 

### Viitteet
Jaakko Vuorinen

**Jaakko Aatos Vuorinen** (25. heinäkuuta 1923 Helsinki – 19. helmikuuta 1982 Tampere) oli suomalainen miekkailija.

Miekka-Miehiä edustanut Vuorinen kilpaili miesten kalvan joukkuekilpailussa Helsingin kesäolympialaisissa 1952, missä joukkue karsiutui toisella kierroksella.

## Lähteet
* 
* Jaakko Vuorinen Bio, Stats, and Results Olympics at Sports-Reference.com 

### Viitteet
Raino Koskenkorva

**Raino Armas Koskenkorva** (6. joulukuuta 1926 Kotka – 24. joulukuuta 2013) oli suomalainen maantiepyöräilijä.

Karhulan Katajaisia edustanut Koskenkorva kilpaili miesten maantieajossa Helsingin kesäolympialaisissa 1952, missä hän sijoittui 42:nneksi selviydyttyään ainoana suomalaisena maaliin. Joukkuekilpailussa Suomi jäi tuloksetta.

## Lähteet
* 
* 

### Viitteet
Ruben Forsblom

**Anders Ruben Forsblom** (24. kesäkuuta 1931 Porvoon maalaiskunta – 18. kesäkuuta 2023 Raasepori) oli suomalainen maantiepyöräilijä.

Porvoon Akillesta ja Loviisan Toria edustanut Forsblom kilpaili miesten maantieajossa Helsingin kesäolympialaisissa 1952, missä hän keskeytti. Hän oli varamiehenä joukkuekilpailussa, jossa Suomi jäi tuloksetta. Forsblom kilpaili myös vuoden 1953 MM-kilpailuissa. SM-maantieajosta Forsblom voitti yksilökilpailussa kultaa vuosina 1953 ja 1954 ja hopeaa 1955 sekä joukkuekilpailun kultaa vuosina 1953, 1954 ja 1955. Porvoon ajot hän voitti vuonna 1954.

Forsblomin veli Holger Forsblom (1917–1982) voitti kuurojen MM-pronssia vuonna 1948.

Forsblom on haudattu Pyhän Olavin hautausmaalle Karjaalle.

## Lähteet
* 
* 

### Viitteet
Isopirkko

**Isopirkko** (*Anatis ocellata*) on leppäpirkkojen (Coccinellidae) heimoon kuuluva pääasiassa havupuissa elävä kovakuoriaislaji. Aikuinen isopirkko on kooltaan 8–9&nbsp;mm ollen Suomen suurin leppäkerttu. Isopirkon punaisissa tai ruskeanpunaisissa peitinsiivissä on tummia täpliä, joiden ympärillä on usein kermanvärinen rengas. Täplien lukumäärä voi vaihdella eri yksilöillä. Toisinaan täplät ovat sulautuneet yhteen. Isopirkon mustan etuselän takaosassa on kaksi vaaleaa täplää. Toukka on musta ja sen selkäpuolella on piikkejä. Aikuisena isopirkko ja toukat syövät kirvoja sekä punkkeja. Aikuiset isopirkot talvehtivat maassa, lehtikarikkeessa ja kuolleen kasvillisuuden seassa.

Isopirkkoa esiintyy Euroopassa ja Yhdysvalloissa.

Isopirkko erittää häirittäessä sukulaistensa tavoin pahanhajuista nestettä raajojensa nivelistä.

## Lähteet

## Aiheesta muualla
*Laji.fi: Isopirkko (''Anatis ocellata'')
*Ötökkätieto: Isopirkko (Anatis ocellata)
*Bug Guide: Eyed Lady Beetle - nymph (Anatis ocellata) 
*Pherobase: Semiochemicals of Anatis ocellata, the Eyed ladybird
McLaren Young Driver Programme

**McLaren Young Driver Programme** (tunnettu aiemmin nimillä **McLaren Driver Development Programme**, **McLaren Mercedes Young Driver Support Programme** ja **McLaren Honda Young Driver Programme**) on McLarenin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia.

Ensimmäinen ohjelman kautta Formula 1 -sarjaan noussut kuljettaja oli Lewis Hamilton, joka sai paikan McLarenilta kaudella 2007.

## Kuljettajat
### Nykyiset

### Entiset
Lehtori (täsmennyssivu)

**Lehtori** tarkoittaa seuraavia:

* lehtori, Suomen evankelis-luterilaisen kirkon virka
* lehtori, opetusvirka oppilaitoksissa
* lehtori, suomalainen arvonimi
Eetu Pellikka

**Eetu Pellikka** (s. 23. helmikuuta 2000) on suomalainen jalkapalloilija, pelipaikaltaan hyökkääjä. Hän edustaa Veikkausliigassa pelaavaa Kuopion Palloseuraa, jonka kanssa teki syyskuussa 2017 3+1-vuotisen pelaajasopimuksen. Ensimmäisen ottelunsa Veikkausliigassa Pellikka pelasi 14. kesäkuuta 2017 ottelussa Vaasan Palloseuraa vastaan. Eetu Pellikka on kolmannen polven jalkapalloilija, sillä myös hänen isoisänsä Ensio ja isänsä Anssi ovat olleet pääsarjatason jalkapalloilijoita. Lisäksi hänen setänsä Jussi pelasi KuPS:in riveissä liigatasolla.

## Lähteet
Elias Mastokangas

**Elias Mastokangas** (s. 1. helmikuuta 2001 Kaarina) on suomalainen jalkapalloilija, pelipaikaltaan keskikenttäpelaaja. Hän edustaa Veikkausliigassa pelaavaa Seinäjoen Jalkapallokerhoa.

## Ura
Ensimmäisen kerran hän esiintyi Veikkausliigassa FC Interin joukkueessa 19. elokuuta 2017 ottelussa PS Kemiä vastaan. Mastokangas teki elokuussa 2018 kolmivuotisen jatkosopimuksen Interin kanssa mutta pelasi Interin ohella myös lainalla kasvattajaseuransa Kaarinan Poikien riveissä. Hän palasi lainasopimukseltaan takaisin Interiin syyskuussa 2018 ja pelasi loppukauden Interin kakkosjoukkueen mukana. Kaudella 2019 Mastokangas pelasi Veikkausliigassa kymmenen ottelua ja teki maalin heinäkuussa voittoisassa kotiottelussa FC Honkaa vastaan. Kaudella 2020 hän pelasi 19 ottelua ja teki heinäkuussa joukkueensa liigakauden ensimmäisen maalin Rovaniemen Palloseuraa vastaan sekä elokuun lopulla maalin FC Lahtea vastaan.

Kaudeksi 2021 Mastokangas siirtyi lainasopimuksella IFK Mariehamniin. Heinäkuussa 2022 hän siirtyi loppukauden kattavalla lainasopimuksella Hakan riveihin. Sen jälkeen hän pelasi vielä seuraavat kaksi kautta Hakassa Veikkausliigaa.

Mastokangas on pelannut Veikkausliigassa kauden 2024 loppuun mennessä seitsemän kautta kolmessa joukkueessa (Inter, IFK Mariehamn ja Haka) yhteensä 110 ottelua ja tehnyt 15 maalia.

## Lähteet
Läntinen Pitkäkatu

**Läntinen Pitkäkatu** (ruots. *Västerlånggatan*) on Turun ruutukaava-alueella sijaitseva katu, joka alkaa Aninkaistenkadulta ja loppuu Käsityöläiskatuun. Sen poikkikatuja ovat edellisten lisäksi Brahenkatu, Kauppiaskatu, Ajurinkatu ja Humalistonkatu. Läntinen Pitkäkatu on noin kilometrin pituinen. 

## Historia

Läntinen Pitkäkatu on yksi Carl Ludvig Engelin vuonna 1828, Turun palon jälkeen laatiman asemakaavan mukaisisesti rakennetuista uusista kaduista. Alun perin sen oli määrä ulottua merenrantaan saakka, samoin kuin viereisen, kaavoitetun alueen rajana olleen Läntisen Linjakadun (nykyisen Ratapihankadun), mutta suuri osa siitä on myöhemmin rakentamattomaksi jääneenä poistettu asemakaavasta. Läntisen Pitkäkadun ja Linjakadun väliset  olivat kapeampia kuin kaupungin muut korttelit, samoin kuin kaupungin toisella laidalla Itäisen Pitkäkadun ja Itäisen Linjakadun (nykyisen Kupittaankadun) väliset korttelit. Tällä tavoin kaupungin laidoille pyrittiin muodostamaan käsityöläisten asutustarpeille sopivia tontteja.

Läntinen Pitkäkatu on saanut maineen sille sijoittuneista useista erotiikka-alan liikkeistä, ja sitä on kutsuttu "Turun punaisten lyhtyjen alueeksi".

## Rakennuksia ja rakennelmia

* Läntinen Pitkäkatu 1a: Esson huoltoasema, nyk. Hesburger, Georg Jägerroos, 1939-1940
* Turun linja-autoasema
* Läntinen Pitkäkatu 8a: Usvalinna, Adrian Thomander, 1908 ja 1911
* Läntinen Pitkäkatu 8b: Kauppiaskatu 21 b: As Oy Kauppiaskatu 21 b, Olli Kestilä, 1954-1955 
* Läntinen Pitkäkatu 10a: Kauppiaskatu 20: Asunto-osakeyhtiö Kauppiaskatu 20, Robert Lyly, 1925-1926
* Parkkihalli Louhi 
* Läntinen Pitkäkatu 16: Asunto-osakeyhtiöt Läntelä ja Rautatieläistentalo, J.E. Arola, 1928
* Läntinen Pitkäkatu 18: Asunto-osakeyhtiö Läntinenkatu 18, Alexander Nyström 1907, 1908-1909
* Läntinen Pitkäkatu 20: Standardivuokratalo: Alvar Aalto, 1927-1929
* Läntinen Pitkäkatu 29: As Oy Ostola, uusklassistinen rakennus, J.E. Arola, 1928
* Asemanpuisto

## Lähteet
* 

### Viitteet
Etoposidi

**Etoposidi** (C29H32O13) on heterosyklinen orgaaninen yhdiste. Yhdistettä käytetään lääketieteessä useiden syöpätyyppien hoitoon. Etoposidi on WHO:n julkaisemassa tärkeimpien lääkeaineiden luettelossa.

## Ominaisuudet ja käyttö
Etoposidi on huoneenlämpötilassa kiteistä ainetta. Yhdiste on optisesti aktiivista ja sen kiertokyky kloroformiliuoksessa on -110,5.

Etoposidi estää topoisomeraasi II-entsyymiä yhdistämään DNA:n paloja toisiinsa solujen jakaantumisvaiheessa. Näin ollen syöpäsolut eivät kykene jakaantumaan. Etoposidin käyttökohteita ovat muun muassa kivessyövän, keuhkosyövän ja akuuttien leukemiatyyppien hoidossa. Usein sitä käytetään yhdessä sisplatiinin tai karboplatiinin kanssa. Etoposidia käytetään joko tabletteina tai se annetaan ruiskeena laskimoon.

Etoposidin aiheuttamia haittavaikutuksia voivat olla huonovointisuus, kaljuuntuminen, leukopenia ja luuydinsuppressio. Aine voi myös aiheuttaa verenpaineen laskua ja olla myrkyllistä maksalle. 

Etoposidi on jalkalehtien (*Podophyllum*) suvun kasveista eristetyn podofyllotoksiinin puolisynteettinen johdannainen. Podofyllotoksiini reagoi vetybromidin ja tämän jälkeen bariumkarbonaatin kanssa muodostaen podofyllotoksiinin epimeerin. Tästä välituotteesta muodostetaan 2,3,4,6‐tetra‐O‐asetyyli‐β‐d‐glukoosin kanssa, jolloin siitä muodostuu glykosidi. Asetyyliryhmät poistetaan vedyttämällä ja viimeisessä vaiheessa tapahtuu reaktio asetaldehydin dimetyyliasetaalin kanssa.

## Lähteet
Lehtori (kirkollinen virka)

**Lehtori** (seurakuntalehtori) on Suomen evankelis-luterilaisessa kirkossa pappisvirasta erillinen alkujaan vain naispuolisen teologin virka. Virka perustettiin vuoden 1963 kirkolliskokouksessa. 

Alkujaan lehtori tarkoitti pappia, joka luki jumalanpalveluksessa raamatunkohdan (latinan kielessä *lectio* = lukukappale, *lector* = lukija). 

Lehtorin viran perustamisen taustalla oli se, että naisteologien määrä Suomen evankelis-luterilaisessa kirkossa kasvoi huomattavasti toisen maailmansodan jälkeisinä vuosina mutta naispappeutta ei kirkossa vielä pitkään aikaan mahdollistettu. Naisten työskentelymahdollisuuksia kirkon piirissä haluttiin laajentaa. Vuosina 1963, 1976, 1984 ja 1986 kirkolliskokous äänesti siitä, olisiko pastorin virka avattava naisille, ja vuoden 1986 kirkolliskokouksen äänestyksen tuloksen perusteella avattiin. Kaikillakin mainituilla kerroilla valtaosa kirkolliskokouksesta äänesti naispappeuden puolesta, mutta vasta 1986 naispappeuden kannattajat saivat niin suuren enemmistön, että se riitti näin suureen muutokseen. Vuoden 1953 kirkolliskokous ehdotti erityisviran luomisesta teologian tutkinnon suorittaneille naisille. Tämä kuitenkin onnistui vasta 1963, jolloin lehtorin virka perustettiin.  

Lehtorin virka on opetus- ja sielunhoitotyöhön keskittynyt maallikkovirka. Maallikkona lehtori ei voi toimittaa jumalanpalveluksia tai kirkon pyhiä toimituksia. Viran oikeuksia lisättiin kuitenkin vuonna 1978 siten, että lehtori voi saarnata kirkkoherran luvalla jumalanpalveluksessa, avustaa ehtoollisella ja toimittaa konfirmaation. Sen lisäksi lehtori voi jakaa ns. sairaanehtoollisen.

Lehtorin viran hoitamisen edellytyksenä on, että henkilö saa lehtorin oikeudet. Oikeuksien kelpoisuusehtona on teologian maisterin tutkinto. Oikeuksia haetaan hiippakunnan tuomiokapitulilta ja se vastaa menettelyltään pappisvihkimyksen anomista. Tarkasti ottaen lehtoriksi kutsutaan vain henkilöä, joka lehtorin oikeuksien lisäksi myös hoitaa seurakunnassa lehtorin virkaa. Vaikka lehtorin virka on maallikkovirka, kirkon hallinnossa lehtorit rinnastetaan monin tavoin pappeihin. Lehtoreilla on pappien ohella äänioikeus  tuomiokapitulin pappisasessorin ja piispan vaalissa.

Suomen evankelisluterilaisessa kirkossa pappisvirka avattiin naisille vuonna 1986, kirkon ensimmäiset naispapit vihittiin vuonna 1988, ja tällöin myös monet lehtorit vihittiin papeiksi. Vastaavasti lehtorin virkoja muutettiin pappisviroiksi. Lehtorin virkojen määrä on seurakunnissa vähentynyt sen jälkeen paljon. Kirkossa on keskusteltu sen vuoksi lehtorin viran tulevaisuudesta ja olemassaolon tarkoituksenmukaisuudesta ja hyödykkyydestä. 2000-luvulla lehtorin oikeuksia on myönnetty vain muutamia ja seurakunnissa se on miltei kadonnut ammattiryhmä. Nykyisessä kirkkokäsikirjassa ei ole enää lehtorin virkaan vihkimisen kaavaa, vaan vihkimisissä on hyödynnetty vanhan kirkkokäsikirjan kaavaa.

Nykyään miehestäkin voi tulla seurakuntalehtori.

## Lähteet
Oskari Sallinen

**Oskari Sallinen** (s. 22. kesäkuuta 2001) on suomalainen jalkapalloilija, joka edustaa FC Hakaa. Pelipaikaltaan hän on keskikenttäpelaaja.

Veikkausliigassa Sallinen pelasi ensimmäisen kerran JJK:n riveissä 15. kesäkuuta 2017 ottelussa HJK:ta vastaan. Toukokuussa 2017 JJK ilmoitti Sallisen siirtyvän seuraavaksi kaudeksi lainalle Groningeniin. Sopimukseen sisältyi optio jatkosta, jonka Groningen myös käytti ja tarjosi Salliselle uuden akatemiasopimuksen toukokuussa 2018. Näinä vuosina hän oli mukana Suomen ikäkausimaajoukkueissa ikäluokissa U16-U19 ja pelasi 22 juniorimaaottelua.

Palatuaan Suomeen kesällä 2020 Oskari Sallinen teki 2+1 - sopimuksen Veikkausliigaseura KuPS:n kanssa. Sallinen ei saanut KuPS:ssa peliaikaa, joten hän siirtyi lainalle Ykkösen EIF:n riveihin, joka muuttui kaudeksi 2022 sopimukseksi Ykköstä pelanneen EIF:n kanssa. EIF:n riveissä Sallisesta tuli EIF-valmentajan ratkaisun myötä maaleja tekevä hyökkääjä, joka teki loppukauden aikana kahdeksan maalia.

Veikkausliigaura Sallisella pääsi kunnolla käyntiin kaudella 2023, kun hän tei 2-vuotisen sopimuksen IFK Mariehamnin kanssa. Pelaaminen Maarianhaminassa kesti vajaa kaksi kautta, sillä seura ja Sallinen purkivat sopimuksen kesällä 2024 hänen pelattua 34 Veikkausliigaottelua IFK Mariehamnissa. Pian sen jälkeen hän ilmoiti siirtyneensä Veikkausliigaseura FC Hakan riveihin loppukauden ja seuraavan kauden option sisältävän sopimuksen. Haka lunasi Sallisen option, joten hän jatkoi Hakassa kaudella 2025.

Oskari Sallinen on kauden 2024 loppuun mennessä pelannut kolme kautta Veikkausliigaa JJK:n, IFK Mariehamnin ja FC Hakan riveissä 44 ottelua ja tehnyt kolme maalia.

## Lähteet
Andrés Avelino Cáceres

**Andrés Avelino Cáceres** (1833–1923) oli perulainen upseeri, joka toimi maansa valtionpäämiehenä kolmeen otteeseen toisella sotilasvallan kaudella.

Avelino Cáceres liittyi armeijaan nuorena ja osallistui taisteluihin Chilen miehitystä, Espanjaa ja Ecuadoria vastaan. Tyynenmeren sodan puhjetessa hän oli Cuzcossa ja osallistui taisteluihin. Hän haavoittui puolustaessaan Perun pääkaupunkia Limaa, jonka chileläiset miehittivät. Tästä alkoi chileläisten miehitysaika, jolloin hallitus pakeni vuorille. Cáceres kävi Breñan kampanjaksi kutsuttua sissisotaa chileläisiä vastaan paikallisten talonpoikien tuella, ja sai mainetta lahjakkaana strategina. Parlamentti nimesi kuitenkin pohjoisen joukkojen johtajan Miguel Iglesiasin neuvottelemaan rauhasta Chilen kanssa. Hän taipui Anconin sopimukseen, mitä Cáceres vastusti äänekkäästi. Sodan jälkeen maata hallitsivat sotilaat, mutta kun Iglesias luopui vallasta, Cáceres voitti vaalit ylivoimaisesti. Ensimmäisellä hallintokaudellaan (1886−1890) Cáceres perusti Perustuslaillisen puolueen.

Cáceresin seuraaja Remigio Morales Bermúdez kuoli kesken kautensa. Varapresidentti jatkoi kautta, mutta Cáceres voitti täytevaalit ja hallitsi toisen kauden (1894−1895). Hänen valintaansa vastustettiin, syttyi sisällissota, jonka päätteeksi Cáceres muutti Buenos Airesiin.

## Lähteet

## Aiheesta muualla
Roebuck

**Roebuck** voi tarkoittaa ainakin seuraavia:

## Henkilöitä

* Alvah Curtis Roebuck (1864&ndash;1948), yhdysvaltalainen liikemies, yksi Sears, Roebuck and Company -tavarataloketjun perustajista
* Daniel Roebuck (s. 1963), yhdysvaltalainen näyttelijä, käsikirjoittaja ja ohjaaja
* Ellie Roebuck (s. 1999), brittiläinen jalkapallomaalivahti
* Gene Roebuck (s. 1947), yhdysvaltalainen urheiluvalmentaja
* John Roebuck (1718&ndash;1794), brittiläinen lääkäri, keksijä ja teollisuusmies
* John Arthur Roebuck (1802&ndash;1879), brittiläinen poliitikko
* Joseph Roebuck (s. 1985), brittiläinen uimari
* Nigel Roebuck (s. 1946), brittiläinen moottoriurheilualan journalisti
* Peter Roebuck (1956&ndash;2011), brittiläis-australialainen kriketinpelaaja ja journalisti
* Roy Roebuck (s. 1929), brittiläinen journalisti ja poliitikko
* Thomas Roebuck (1781&ndash;1819), brittiläinen orientalisti ja kirjailija
* John Arthur Roebuck Rudge (1839&ndash;1903), brittiläinen keksijä

## Muita

* Roebuck, paikkakunta Spartanburgin piirikunnassa Etelä-Carolinassa Yhdysvalloissa
* *[[HMS Roebuck]]*, useita Kuninkaallisen laivaston aluksia
Harbinin hotellipalo 2018

**Harbinin hotellipalo 2018** tapahtui 25. elokuuta Beilong Hot Spring Hotel -kylpylähotellissa Harbinissa, Kiinassa. Aamuyöllä kello 4.36 syttyneessä palossa kuoli 20 ihmistä, ja 23 loukkaantui. Kaikki kuolleet asuivat Pekingissä ja kuuluivat samaan turistiryhmään.

## Tapahtumat
Palo syttyi kello 4.36 hotellin toisen kerroksen keittiössä. Se levisi noin 400 neliömetrin alalle nelikerroksisen hotellin toisessa, kolmannessa ja neljännessä kerroksessa sekä ensimmäisen kerroksen aulassa. Palomiehet evakuoivat hotellista 80 ihmistä ja pelastivat 20 loukkuun jäänyttä. Palo saatiin sammumaan kello 7.50. Palaneesta hotellista löytyi 19 kuolonuhria, ja lisäksi sairaalaan viedyistä 24 ihmisestä yksi kuoli myöhemmin.

## Seuraukset
Kiinan hätätilaministeriö lähetti työryhmän Harbiniin johtamaan palon tutkintaa, ja Harbinin paikallishallinto aloitti laajat palotarkastukset kaupungin hotelleissa, sairaaloissa, vanhainkodeissa, kouluissa, ostoskeskuksissa ja muissa rakennuksissa.

Harbinin turvallisuusviranomaiset tiedottivat paloa seuranneena päivänä, että hotelli oli hylätty palotarkastuksissa ainakin viidesti paloa edeltäneiden kahden vuoden aikana. Hotellia oli pidetty paloturvallisuudeltaan heikkona jo useita vuosia. Sen käytävät olivat sokkeloisia, eikä hotellin joillain alueilla ollut poistumistiemerkintöjä eikä sammuttimia. Hotellin omistaja pidätettiin ja häntä kuulusteltiin liittyen mahdollisiin laiminlyönteihin.

Turvallisuusviranomaiset antoivat 29. elokuuta etsintäkuulutuksen 52-vuotiaasta Li Yanbinista, jonka epäiltiin liittyvän paloon. Hänen pidätykseensä johtavista tiedoista tarjottiin 400&nbsp;000 yuanin (44&nbsp;000 USD) palkkio. Hänet saatiin pidätettyä seuraavana päivänä.

## Lähteet
Kiinan miesten lentopallomaajoukkue

**Kiinan miesten lentopallomaajoukkue** edustaa Kiinaa kansainvälisissä lentopallokilpailuissa.

Kiina on osallistunut olympialaisissa miesten lentopalloturnaukseen kahdesti ja sijoittui kotikisoissaan Pekingissä 2008 viidenneksi. MM-kilpailuissa joukkue on pelannut 14 kertaa ja sijoittunut parhaimmillaan seitsemänneksi vuosina 1978 ja 1982. Aasian kisoissa Kiina on voittanut lentopallomestaruuden vuosina 1986, 1990 ja 1998. Aasian-mestaruuden se on voittanut vuosina 1979, 1997 ja 1999.

Maailmanrankingissa joukkue on tällä hetkellä sijalla 20.

## Lähteet
Dominikaanisen tasavallan miesten lentopallomaajoukkue

**Dominikaanisen tasavallan miesten lentopallomaajoukkue** edustaa Dominikaanista tasavaltaa kansainvälisissä lentopallokilpailuissa.

Dominikaaninen tasavalta on osallistunut lentopallon miesten maailmanmestaruuskilpailuihin vuonna 1974, jolloin se sijoittui 22:nneksi, ja vuonna 2018, jolloin se sijoittui 24. sijalle. Joukkue voitti Keski-Amerikan ja Karibian kisoissa kultaa vuonna 2014. Pan-Amerikan cupissa joukkue on parhaimmillaan saavuttanut hopeaa vuonna 2006.

Maailmanrankingissa joukkue on tällä hetkellä sijalla 38.

## Lähteet
Maria Väisänen

**Maria Väisänen** (s. 3. heinäkuuta 1984) on suomalainen sulkapalloilija. 

## Ura
Maria Väisänen on voittanut useita nuorten SM-kisoja ja pronssia junioreiden Euroopan mestaruuskisoissa vuonna 2003.  Samana vuonna hän voitti myös ensimmäisen aikuisten SM-kisansa sekanelinpelissä. SM-voittoja seurasi myös vuosina 2004 (sekanelinpeli) ja 2007 (naisten nelinpeli).

## Lähteet
* Maria Väisänen Badminton World Federation

### Viitteet
Flaperon

**Flaperon** on lentokoneen siiven ohjainpinta, joka yhdistää hitaamman lentonopeuden lentoonlähdössä ja laskeutumisessa mahdollistavien laskusiivekkeiden () ja koneen kallistamiseen käytettyjen siivekkeiden (*ailerons*) toimintoja. Flaperonit nousevat ja laskevat erikseen lentäjien ohjainkomentojen mukaan, kuten siivekkeet, mutta ne voidaan myös laskea symmetrisesti laskusiivekkeiden tapaan. Niitä voidaan käyttää molempiin tarkoituksiin samanaikaisesti. Flaperonien käyttö erillisten siivekkeiden ja laskusiivekkeiden sijaan voi vähentää lentokoneen kokonaispainoa.

Flaperoneja käytettiin monissa toisen maailmansodan aikaisissa lentokoneissa, muun muassa Stuka-syöksypommittajissa. Sittemmin flaperoneja on käytetty lähinnä pienkoneissa, mutta myös esimerkiksi Boeing 777:ssa on flaperonit.

## Lähteet

## Aiheesta muualla
Joseph D. Pistone

**Joseph Dominick Pistone** (s. 17. syyskuuta 1939) on yhdysvaltalainen entinen FBI-agentti, joka tunnetaan parhaiten peitenimellään **Donnie Brasco**. Hän toimi peitetehtävissä vuosina 1976–1981 soluttautuen Bonannon mafiaperheeseen ja jossain määrin Colombon mafiaperheeseen, jotka ovat osa New Yorkin viittä suurta mafiaperhettä. Pistonen toiminta johti yli sadan mafioson vangitsemiseen sekä Yhdysvaltain mafian heikkenemiseen.

## Tausta
Pistone syntyi 17. syyskuuta 1939 Erien kaupungissa Pennsylvaniassa, mutta varttui italialaiskorttelissa Patersonissa, New Jerseyssä. Hän on syntyperältään sisilialainen. Pistone valmistui korkeakoulusta ja suoritti antropologian tutkinnon vuonna 1965. Ennen FBI-uraansa hän työskenteli vuoden ajan opettajana Patersonissa ja kolme vuotta Yhdysvaltain laivaston tiedustelupalvelussa.

## FBI-ura ja peitetoiminta
Pistone liittyi FBI:hin 7. heinäkuuta 1969 ja aloitti uransa Jacksonvillessä, Floridassa. Vuonna 1974 hänet siirrettiin New Yorkiin kuorma-autojen kaappauksiin erikoistuneeseen yksikköön. Pistonen italialainen tausta ja sujuva italian kielen taito tekivät hänestä ihanteellisen ehdokkaan peitetehtäviin. Vuonna 1976 hän vapaaehtoisesti otti tehtäväkseen soluttautua Bonannon mafiaperheeseen.

Peitenimellä Donnie Brasco Pistone esiintyi jalokivivarkaana. Hän kävi FBI:n gemmologiakursseja valmistautuakseen rooliinsa ja vietti aikaa mafiapiirien suosimissa baareissa ja ravintoloissa Brooklynissa ja Manhattanilla. Noin vuoden kuluttua hän sai luottamuksen tärkeiltä Bonannon mafiaperheen jäseniltä, erityisesti Benjamin "Lefty" Ruggierolta ja Dominick "Sonny Black" Napolitanolta.

Pistonen peitetoiminta kesti odotettua pidempään, lähes kuusi vuotta. Hän keräsi arvokasta tietoa mafian toiminnasta New Yorkissa ja Floridassa, osallistuen mm. laittomaan uhkapeliin, koronkiskontaan ja kiristykseen, mutta välttäen murhia. Vuonna 1981 tilanne kärjistyi, kun Napolitano määräsi Pistonen tappamaan Anthony Indelicaton, mutta FBI päätti keskeyttää operaation turvallisuussyistä. Pistone vedettiin pois tehtävästä 26. heinäkuuta 1981.

## Elämä peitetoiminnan jälkeen
Toimintansa vuoksi mafian asettama 500 000 dollarin palkkio Pistonen päästä on edelleen voimassa, ja hän elää vaimonsa Maggien ja kolmen tyttärensä kanssa tuntemattomassa paikassa. Hän on ollut aktiivinen kirjailija ja konsultti lainvalvontaviranomaisille, mm. Scotland Yardille, ja on todistanut Yhdysvaltain senaatissa järjestäytyneestä rikollisuudesta.

## Populaarikulttuurissa
Vuonna 1997 julkaistiin elokuva *[[Donnie Brasco]],* jossa Johnny Depp näyttelee Pistonea. Elokuva perustuu Pistonen kirjaan *Donnie Brasco: My Undercover Life in the Mafia* (1987).

## Lähteet
Japanin miesten lentopallomaajoukkue

**Japanin miesten lentopallomaajoukkue** edustaa Japania kansainvälisissä lentopallokilpailuissa.

Japani on voittanut olympialaisissa miesten lentopallossa kultaa Münchenissä 1972 sekä saavuttanut hopeaa Méxicossa 1968 ja pronssia Tokiossa 1964. MM-kilpailuissa se on saavuttanut pronssia vuosina 1970 ja 1974. Se jäi ensi kertaa yli 50 vuoteen MM-kisojen ulkopuolelle vuonna 2014 mutta oli mukana jälleen vuonna 2018, jolloin se voitti viidestä alkulohko-ottelustaan kaksi mutta putosi jatkosta eräsuhdevertailun jälkeen.

Maailmanrankingissa joukkue on tällä hetkellä sijalla 12.

## Lähteet
Törmäsjärvi (järvi Ylitorniolla)

**Törmäsjärvi** on Lapissa Ylitorniolla Törmäsjärven kylällä sijaitseva järvi, joka kuuluu Tornionjoen vesistöön.

## Maantietoa
Järven pinta-ala on 812 hehtaaria eli 8,1 neliökilometriä. Se sijaitsee Tengeliönjoen eteläpuolella metsämaaston matalassa painaumassa. Järven lounaispuolella virtaa pienempi Kallijoki, joten järven valuma-alue jää pieneksi. Se on 4,3 kilometriä pitkä ja 2,8 kilometriä leveä. Järven lähiympäristä on alavaa metsämaata. Järven länsirannoille ulottuvat Talasmaan ja Vajovaaran loivat rinteet. Järvellä ei ole kartan mukaan saaria.

Järvi on luodattu ja siitä on julkaistu syvyyskartat. Sen tilavuus on 53 miljoonaa kuutiometriä eli 0,053 kuutiokilometriä. Järven keskisyvyys on 6,5 metriä ja suurin syvyys on 18,9 metriä. Syvin kohta sijaitsee järven keskellä, missä on suppea yli 15 metriä syvä syvänne.

Järven rantaviivan pituus on 12 kilometriä ja vain sen etelä- ja lounaisrannassa on kiinteää asutusta, joka muodostaa Törmäsjärven kylän. Rannoille on rakennettu yli 40 vapaa-ajan asuntoa. Niille johtaa tiet seututieltä 930 ja yhdystieltä 18582. Kylässä sijaitsee leirikeskus. Monelle järven autiolle rannalle on merkitty hiekkarantaa.

## Vesistösuhteet
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), jonka Törmäsjärven valuma-alueeseen (67.927) järvi kuuluu. Järven vedenpinnan korkeus on 103,8 metriä mpy.

Koska se on valuma-alueensa latvajärviä, valuu siihen vesiä vain sen omalta valuma-alueelta. Järven lähialueita on ojitettu tiheästi ja esimerkiksi Törmäsvaaran rinteiltä on johdettu ojat järveen. Järven valuma-alueella ei ole olemassa muita järviä tai lampia.

Järven laskujoki on Harjusoja, joka lähtee pohjoisrannasta kohti pohjoista. Se laskee 2,5 kilometrin päässä Tengeliönjokeen Majamaalompolon länsipäähän Törmäsnivan niskan kohdalle. Tengeliönjoen reitti yhtyy Tornionjokeen, joka laskee Itämeren Pohjanlahteen.

## Lähteet
Lentopallon miesten maailmanmestaruuskilpailut 2002

**Lentopallon miesten maailmanmestaruuskilpailut 2002 **pelattiin Argentiinassa 28. syyskuuta – 13. lokakuuta 2002. Maailmanmestaruuden voitti Brasilia. Kisojen arvokkaimmaksi pelaajaksi valittiin Argentiinan Marcos Milinkovic.

## Mitaliottelut

## Lopulliset sijoitukset

## Lähteet
* http://www.todor66.com/volleyball/World/Men_2002.html
*
Hakran keramiikka

**Hakran keramiikka** n. 3300–2800 eaa. oli varhaisharappalainen pohjoinen keramiikkaperinne. Se vastaa esiharappalaista Ravi-vaihetta. Hakran asutuskeskuksia oli runsaasti Länsi-Punjabin Bahawalpurissa. Erityisen runsas keskittymä oli Fort derawarin lähellä. Hakran ihmiset asuivat puoliksi maanalaisissa taloissa. Hakran aikaan oli lännessä Belutšistanin vuorilla ja Induksen tasangolla Kechi Begin keramiikka.
Hakran jälkeen alueelle tulivat Kot Dijin ja Siswalin perinteet. Arkeologi Raon mukaan Haryanan Bhirranassa oli Hakran keramiikkaa jo 8000–7000 eaa.

## Ravi-vaihe

Harappan Hakran keramiikkaa vastaavaa vaihetta sanotaan Ravi-vaiheeksi. Sen ensimmäinen vaihe alkoi 3900–3500 eaa. ja päättyi noin 3300 eaa. Ravi-vaiheen myöhäisempi jakso alkoi 3300 eaa. ja päättyi 2900–2800 eaa.. Ravi-vaiheessa saatettiin käyttää Harappassa jo vaunuja. Harappa oli Ravi-vaiheessa vain pieni kylä tai kyläryhmä.

## Hakran löytöpaikkoja

Ne Hakra-keskukset, joiden ala on yli 10 ha
Tähdellä merkityt paikat leirejä

Yli 20 ha:
*Chambrawala Ther 34,6 ha
*Musfarwali* 27,6 ha
*Lathwala 2, 26,3 ha
*Chandewala 2* 24,7 ha
*Moniwala* 22,9 ha
*Luppewala* 22,7 ha
*Sohniwali* 22,0 ha
*Bhootanwala C 20 6 ha
*Ambrawali 20,5 ha
*Adhi 1, 20,0 ha

10–20 ha:
*Chikrala 19,2 ha
*Chore  19,0 ha
*Theriwala 18,9 ha
*Gajjuwala 2* 16,7 ha
*Jharal 16,2 ha
*Sheruwala 2* 15,1 ha
*Thoom Thali 14,1 ha
*Jalilpur 13,0 ha
*Valwala 2, 11,2 ha
*Merechi Kanda 2* 10,7 ha
*Bhootanwali 2, 10,7 ha
*Mehwali 2, 10,6 ha
*Baggewali* 10,0 ha

5–10 ha:
*Khiplewali 2
*Safuwala 3
*Darkhanwala Ther
*litanwala
*Naharwali
*Dhuni, hakra
*Abduwali
*Jafawala 2
*Khiplewali 3
*Luppewala 3
*Nahranwala 
*Sheruwala 3
*Waddenwali Sanukewala 2
*Khilewali

Muutamia melko tunnettuja pienempiä paikkoja:

*Merechi kanda
*Mosafarwali 2
*Naharwali B
*Bhirrana
*Framana
*Girawad
*Rakhigarhi
*Kunal

## Lähteet
* Possehl, Gregory L., Indus age: the beginnings Philadelphia, University of Pennsylvania Press 1999, 

### Viitteet
NHL 19

**NHL 19** on EA Canadan kehittämä ja EA Sportsin julkaisema jääkiekkoaiheinen urheilupeli, joka on NHL-pelisarjan 28:s osa. NHL 19 julkaistiin maailmanlaajuisesti 14. syyskuuta 2018. Pelin suomalaisessa kansikuvassa on Winnipeg Jetsiä edustava Patrik Laine ja pohjoisamerikkalaisessa Nashville Predatorsia edustava P. K. Subban.

JVG:n Tarkenee -kappale on NHL 19 -pelin soundtrackissa.  

## Uudistukset
Peliin on palautettu ulkoilmaottelut pipolätkämuodossa. Myös taklauspeliä ja luistelua on uudistettu.

## Vahvistetut liigat ja turnaukset
*  NHL
*  AHL
*  CHL
*  ECHL
*  NLA
*  DEL
*  Liiga 
*  EBEL
*  Extraliga
*  SHL
*   Hockeyallsvenskan
*   Mestarien liiga

*  Spengler Cup
* Lisensoimattomat maajoukkueet (Kanada, Saksa, Itävalta lisensoitu)

## Lähteet
Lentopallon miesten maailmanmestaruuskilpailut 1998

**Lentopallon miesten maailmanmestaruuskilpailut 1998 **pelattiin Japanissa 13.–29. marraskuuta 1998. Maailmanmestaruuden voitti Italia.

## Mitaliottelut

## Lopulliset sijoitukset

## Italian kultamitalijoukkue

## Lähteet
* http://www.todor66.com/volleyball/World/Men_1998.html
*
Camilla Grebe

**Camilla Grebe**  (s. 1968) on ruotsalainen jännityskirjailija ja liikkeenjohdon konsultti, koulutukseltaan ekonomi. Hänen läpimurtoteoksena on *Kun jää pettää alta*, joka on käännetty yli 20 kielelle. Hän on kirjoittanut myös Paul Leander-Engströmin kanssa. Grebe on saanut Lasiavain-palkinnon vuosina 2018 ja 2020. Rikossarjan *Siri Bergman* hän on kirjoittanut sisarensa Åsa Träffin kanssa.

## Palkinnot
* Ruotsin dekkariakatemia: Vuoden paras rikosromaani: 2017
* Lasiavain-palkinto: 2018, 2020

## Teokset
;Siri Bergman -sarja
* Camilla Grebe ja Åsa Träff: *Levoton mieli*, 2022 (*Någon sorts frid*, 2009)
* Camilla Grebe ja Åsa Träff:  *Karvas kuin kuolema*, 2023 (*Bittrare än döden*, 2010)
* Camilla Grebe ja Åsa Träff: *Innan du dog*, 2012
* Camilla Grebe ja Åsa Träff: *Mannen utan hjärta*, 2013
* Camilla Grebe ja Åsa Träff: *Eld och djupa vatten*, 2015

;Moskova noir -sarja 
* Camilla Grebe & Paul Leander-Engström: *Pietarin kapellimestari*, 2014 (*Dirigenten från Sankt Petersburg*, 2013)
* Camilla Grebe & Paul Leander-Engström: *Omskin kauppias*, 2016 (*Handlaren från Omsk*, 2014)
* Camilla Grebe & Paul Leander-Engström: *Moskovan mies*, 2017 (*Den sovande spionen*, 2016)

;Muut
* *Kun jää pettää alta*, 2017 (*Älskaren från huvudkontoret*, 2015)
* *Lemmikki*, 2018 (*Husdjur*, 2017)
* *Horros*, 2019 (*Dvalan*, 2018)
* *Varjokuvat*, 2020 (*Skuggjägaren*, 2019)
* *Veteen piirretty viiva*, 2021 (*Alla ljuger*)
* *Ajasta ikuisuuteen*, 2022 (*Välkommen till evigheten*)
* *Pimeyden polut*, 2025 (Flickorna och mörkret)

## Lähteet
Tervajärvi (Jämsä, Kavala)

**Tervajärvi**  on Keski-Suomessa Jämsässä Kavalan kulmakunnan lähellä sijaitseva järvi, joka kuuluu Kokemäenjoen vesistöön.

## Maantietoa
Järven pinta-ala on 110 hehtaaria eli 1,1 neliökilometriä. Se on 2,3 kilometriä pitkä ja 1,1 kilometriä leveä. Järvi on keskiosastaan vain 200 metriä leveä, jolloin järven kummatkin päät ovat laajempia. Pohjoisosaa rikkoo kolme laajaa saarta ja eteläosaan jää saarten eteläpuolelle pieni järvenselkä. Keskiosan kaventavat Peltoniemi, Kotaniemi ja niiden vastarannalla Pitkäniemi.

Järvessä on kartan mukaan 9 saarta. Kaksi suurinta saarta Jokelansaari ja Niinisaari sijaitsevat järven pohjoisosassa yhdessä pienemmän Lehtosaaren kanssa. Järven eteläpäässä sijaitsevat lähes samankokoiset Sikosaari, Töyrysaari, Talassaari ja Valkamasaari. Viimeiset kaksi saarta ovat rannan vieressä olevat nimettömät luodot. Jokelansaari on kartasta mitattuna 280 metriä pitkä ja 180 metriä leveä. Sen pinta-ala on yli 3,5 hehtaaria. Niinisaari on 260 metriä pitkä ja 230 metriä leveä, ja sen pinta-ala on 3,0 hehtaaria.

Järven rantaviivan pituus on 11 kilometriä. Sen rannat ovat metsämaata, jonka metsärantaa katkovat pienet peltotilkut mutta eivät suoalueet. Järven lähellä sijaitsee seitsemän maatilaa ja rannoille on rakennettu noin 20 vapaa-ajan asuntoa. Niille tulee tiet yhdysteiltä 3423 ja 14323 sekä Kolonkulmalta kantatielle 58 oikaisevalta kylätieltä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Tervajärven valuma-alueeseen (35.614) järvi kuuluu. Järven vedenpinnan korkeus on 104,8 metriä mpy.

Järvi on vesistöalueensa latvajärviä ja saa siksi vetensä vain omalta lähialueeltaan. Järveen on johdettu yhdeksän pitempää metsäojaa, joista osa lähtee ojitetulta soilta. Länsipuolella sijaitseva Kaleton on valuma-alueen toinen järvi. Järven oma laskuoja Hallaoja lähtee järven pohjoispäästä ja se virtaa Hallasuon, Ajossuon ja Rimminsuon läpi ennen kuin se laskee 1,6 kilometrin päästä Kuoreveden Vessarinselällä Moisionlahteen. Laskuojalla on pudotusta lähes kuusi metriä. Kuorevedeltä vesireitti jatkaa Kotaselän kautta Ruoveteen.

## Lähteet
Questembert

**Questembert** on kunta läntisessä Ranskassa Morbihanin departementissa Bretagnen alueella.

Kunnan nähtävyyksiä on 1500-luvulta peräisin oleva katettu kauppatori *Halles de Questembert*, sekä samalta ajalta peräisin oleva talo *hôtel Belmont* torneineen.


Tiedosto:Halles-Questembert.jpg|Halles de Questembert
Tiedosto:Tour_Belmont.jpg|Hôtel Belmontin torni


## Aiheesta muualla

## Lähteet
Luettelo Kreikan kasveista

Tämä on **luettelo Kreikan kasveista**. Se käsittää tärkeimmät Kreikassa luonnonvaraisina tavatut kasvilajit. Endeemiset eli kotoperäiset lajit on merkitty asteriskilla (*) ensimmäiseen sarakkeeseen.

## Lähteet

* 
*
Luettelo Kreikan makeanveden kaloista

Tämä on **luettelo Kreikan makeanveden kaloista**. Se käsittää Kreikan sisävesissä luonnonvaraisina tavatut kalalajit. Endeemiset eli kotoperäiset lajit on merkitty asteriskilla (*) ensimmäiseen sarakkeeseen. Katso myös: Luettelo Kreikan merikaloista.

## Katso myös

* Luettelo Kreikan merikaloista

## Lähteet

* 
*
Luettelo Kreikan linnuista

Tämä on **luettelo Kreikan linnuista**. Se käsittää merkittävimmät Kreikassa luonnonvaraisina tavatut lintulajit.

## Lähteet

* 
*
Luettelo Kreikan kaloista

**Luettelo Kreikan kaloista**, katso:

* Luettelo Kreikan makeanveden kaloista
* Luettelo Kreikan merikaloista

## Katso myös

* Luettelo Kreikan nisäkkäistä (sisältää delfiinit ja valaat)
Luettelo Kreikan matelijoista ja sammakkoeläimistä

Tämä on **luettelo Kreikan matelijoista ja sammakkoeläimistä**. Se käsittää Kreikassa luonnonvaraisena tavatut matelijalajit (kilpikonnat, käärmeet, liskot yms.) sekä sammakkoeläinlajit (sammakot, vesiliskot yms.). Endeemiset eli kotoperäiset lajit on merkitty asteriskilla (*) ensimmäiseen sarakkeeseen.

## Lähteet

* 
*
Luettelo Kreikan merikaloista

Tämä on **luettelo Kreikan merikaloista**. Se käsittää Kreikan merialueilla tavatut kalalajit. Katso myös: Luettelo Kreikan makeanveden kaloista.

## Katso myös

* Luettelo Kreikan makeanveden kaloista

## Lähteet

* 
*
Luettelo Kreikan nisäkkäistä

Tämä on **luettelo Kreikan nisäkkäistä**. Se käsittää Kreikassa luonnonvaraisina (villeinä, puolikesyinä tai kesyinä) tavatut nisäkäslajit. Endeemiset eli kotoperäiset lajit on merkitty asteriskilla (*) ensimmäiseen sarakkeeseen.

## Lähteet

* 
* 

### Viitteet
Urho Sirén

**Urho Valter Sirén** (17. kesäkuuta 1932 Helsinki – 27. marraskuuta 2002 Espoo) oli suomalainen ratapyöräilijä.

Muun muassa Toukolan Terästä edustanut Sirén kilpaili Helsingin kesäolympialaisissa 1952, missä hän karsiutui Suomen joukkueessa joukkuetakaa-ajossa alkukilpailussa. SM-kilpailuissa Sirén voitti tandemajossa kultaa vuosina 1952 ja 1953 sekä hopeaa vuonna 1954, joukkuetakaa-ajossa kultaa vuonna 1952 sekä hopeaa vuonna 1954 ja aika-ajossa pronssia vuonna 1950. Sirén polki vuonna 1951 joukkuetakaa-ajossa Suomen ennätyksen.

Sirénin veljentytär Maaria Sirén oli myös kilpapyöräilijä, joka saavutti SM-mitaleja ja sijoittui niin MM- kuin EM-kilpailuissa 15 parhaan joukkoon.

## Lähteet
* 
* Urho Sirén Bio, Stats, and Results Olympics at Sports-Reference.com 

### Viitteet
Lentopallon miesten maailmanmestaruuskilpailut 1986

**Lentopallon miesten maailmanmestaruuskilpailut 1986** pelattiin Ranskassa 24. syyskuuta – 5. lokakuuta 1986. Mitaliottelut pelattiin Pariisissa. Maailmanmestaruuden voitti Yhdysvallat, jolle mestaruus oli ensimmäinen.

## Mitaliottelut

## Lopulliset sijoitukset

## Yhdysvaltain kultamitalijoukkue

## Lähteet
* http://www.todor66.com/volleyball/World/Men_1990.html
*
Nils Henriksson

**Nils Olof Henriksson** (31. heinäkuuta 1928 Porvoo – 26. toukokuuta 2023 Porvoo) oli suomalainen kilpapyöräilijä.

Porvoon Akillesta edustanut Henriksson kilpaili Helsingin kesäolympialaisissa 1952, missä hän karsiutui Suomen joukkueessa joukkuetakaa-ajossa alkukilpailussa. Hän oli myös maantieajon varamies. Henriksson kilpaili vuosien 1950, 1951, 1952, 1953 ja 1956 MM-kilpailuissa ja neljässä maaottelussa. Hän voitti SM-kilpailuissa maantieajon kultaa vuonna 1952 ja hopeaa vuosina 1949 ja 1951 sekä joukkueajossa hopeaa vuonna 1952, aika-ajossa hopeaa vuonna 1952 ja takaa-ajossa hopeaa vuonna 1952.

Henriksson toimi seuran ja SFI:n pyöräilyjaostoissa sekä juniorileireillä valmentajana. Hän oli ammatiltaan palokorpraali ja harrasti hiihtoa, valokuvausta ja sukellusta. Henrikssonin kotikunta oli Porvoo.

## Lähteet
* 
* Nils Henriksson Bio, Stats, and Results Olympics at Sports-Reference.com 

### Viitteet
Aimo Jokinen

**Aimo Allan Jokinen** (2. huhtikuuta 1931 Eräjärvi – 21. heinäkuuta 2014) oli suomalainen ratapyöräilijä.

Tampereen Yritystä ja Tampereen Kilpa-Veljiä edustanut Jokinen kilpaili Helsingin kesäolympialaisissa 1952, missä hän karsiutui Suomen joukkueessa joukkuetakaa-ajossa alkukilpailussa. Vuoden 1953 MM-kilpailuissa hän oli 17:s. SM-kilpailuista Jokinen saavutti vuonna 1952 hopeaa eräajossa ja takaa-ajossa ja aika-ajossa pronssia vuosina 1952 ja 1953. Vuonna 1952 hän osallistui myös maaotteluihin Yhdysvaltoja ja Japania vastaan.

Jokisen mieleen on kokemuksena jäänyt VBP-ajo vuonna 1953, jolloin hän kaatui Karpaateilla ja oli luiskahtaa 100 m syvään rotkoon. Jokinen toimi 1957–1959 Tampereen Yrityksen  pyöräilyjaoston puheenjohtajana ja poikien ohjaajana. Hänellä oli II luokan tuomarikortti. Jokinen oli ammatiltaan palomies ja hän harrasti slalomia, kalastusta ja retkeilyä. Jokisen kotikunta oli Tampere.

## Lähteet
* 
* Aimo Jokinen Bio, Stats, and Results Olympics at Sports-Reference.com 

### Viitteet
Egyptin miesten lentopallomaajoukkue

**Egyptin miesten lentopallomaajoukkue** edustaa Egyptiä kansainvälisissä lentopallokilpailuissa.

Egyptin lentopallomaajoukkue on pelannut olympialaisissa viisissä kisoissa ja sijoittunut parhaimmillaan yhdeksänneksi Rio de Janeiron olympiakisoissa 2016. MM-kilpailuihin joukkue osallistui vuonna 2018 kuudennen perättäisen ja kaikkiaan yhdeksännen kerran. Se on voittanut useita mestaruuksia Afrikan-mestaruuskilpailuissa ja Afrikan kisoissa.

Maailmanrankingissa joukkue on tällä hetkellä korkeimmalle sijoitettuna afrikkalaisjoukkueena 13:ntena.

## Lähteet
Luettelo Kreikan perhosista

Tämä on **luettelo Kreikan perhosista**. Se käsittää Kreikassa tavatut perhoslajit (lahko Lepidoptera), mukaan lukien sekä päivä- että yöperhoset.

## Katso myös

* Luettelo Kreikan hyönteisistä
* Luettelo Kreikan hämähäkkieläimistä

## Lähteet

*
Lentopallon miesten maailmanmestaruuskilpailut 1990

**Lentopallon miesten maailmanmestaruuskilpailut 1990** pelattiin Brasiliassa 19.–28. lokakuuta 1990. Maailmanmestaruuden voitti Italia.

## Mitaliottelut

## Lopulliset sijoitukset

## Italian kultamitalijoukkue

## Lähteet
* http://www.todor66.com/volleyball/World/Men_1990.html
*
Ensio Nieminen

**Elo Ensio Nieminen** (30. maaliskuuta 1930 – 27. syyskuuta 2008) oli suomalainen ratapyöräilijä.

Helsingin Työväen Pyörä-Veikkoja edustanut Nieminen kilpaili tandemajossa Helsingin kesäolympialaisissa 1952, missä hän parinsa Olavi Linnonmaan kanssa hävisi alkueränsä ja keräilyeränsä.

## Lähteet
* 
* Ensio Nieminen Bio, Stats, and Results Olympics at Sports-Reference.com 

### Viitteet
Olavi Linnonmaa

**Arvo Olavi Linnonmaa** (30. toukokuuta 1920 Helsinki – 25. toukokuuta 1995 Helsinki) oli suomalainen ratapyöräilijä.

Muun muassa Helsingin Työväen Pyörä-Veikkoja edustanut Linnonmaa kilpaili tandemajossa Helsingin kesäolympialaisissa 1952, missä hän parinsa Ensio Niemisen kanssa hävisi alkueränsä ja keräilyeränsä. SM-kilpailuista Linnonmaa voitti vuosina 1943–1966 eri sarjoista ja lajeista yhteensä 10 kulta-, 7 hopea- ja 7 pronssimitalia, joukossa miesten Suomen mestaruudet joukkueajossa vuonna 1948, eräajossa vuonna 1950 ja tandemajossa vuonna 1956.

Linnonmaan veljenpoika on jääkiekon olympiaedustaja Harri Linnonmaa.

## Lähteet
* 
* Olavi Linnonmaa Bio, Stats, and Results Olympics at Sports-Reference.com 

### Viitteet
McLaren Autosport BRDC Award

**McLaren Autosport BRDC Award** on McLarenin ja Autosportin vuosittain myöntämä palkinto, joka jaetaan lahjakkaalle nuorelle brittikuljettajalle.

## Voittajat ja ehdokkaat
Tunisian miesten lentopallomaajoukkue

**Tunisian miesten lentopallomaajoukkue** edustaa Tunisiaa kansainvälisissä lentopallokilpailuissa.

Tunisian lentopallomaajoukkue on pelannut olympialaisissa kuusissa kisoissa ja sijoittunut parhaimmillaan yhdeksänneksi Los Angelesin olympiakisoissa 1984. MM-kilpailuihin joukkue on osallistunut kymmenen kertaa, viimeksi vuonna 2018, ja paras saavutus on viidestoista sija vuonna 2006. Tunisia on voittanut kymmenen Afrikan-mestaruutta, viimeksi vuonna 2019.

Maailmanrankingissa joukkue on lokakuussa 2019 sijalla 22.

## Lähteet
Helge Törn

**Helge Aatos Törn** (15. joulukuuta 1928 Helsinki – 3. lokakuuta 2022) oli suomalainen ratapyöräilijä.

Helsingin Vauhti-Veikkoja edustanut Törn kilpaili sprintissä/eräajossa Helsingin kesäolympialaisissa 1952, missä hän karsiutui ensimmäisessä alkuerässään ja ensimmäisessä keräilyerässään. SM-kilpailuissa Törn saavutti eräajossa hopeaa Onni Kasslinin jälkeen vuosina 1949, 1951 ja 1952.

## Lähteet
* 
* Helge Törn Bio, Stats, and Results Olympics at Sports-Reference.com 

### Viitteet
Iiro Vanha

**Iiro Vanha** (s. 19. joulukuuta 1994) on suomalainen jalkapalloilija, pelipaikaltaan keskikenttäpelaaja. Kaudella 2020 hän edusti Kolmosessa pelannutta TP-47:ää.

Vanha on pelannut myös Veikkausliigaa kaudella 2018 PS Kemissä, jonka riveissä pelasi ensimmäisen liigaottelunsa 22. huhtikuuta 2018 Rovaniemen Palloseuraa vastaan. Kemiin Vanha siirtyi tammikuussa 2018 1+1-vuotisella sopimuksella TP-47:sta. Nykyiseen seuraansa SalPaan hän siirtyi huhtikuussa 2019.

### Futsal-ura
Vanha on pelannut myös futsalia FC Kemissä ja kuului myös Suomen futsalmaajoukkueeseen. Tammikuussa 2019 Vanha ilmoitti lopettavansa futsalin keskittyäkseen jalkapallouraansa PS Kemissä. Vanha teki kuitenkin paluun futsalkentille jo loppuvuodesta Tornion Palloveikkojen riveissä joka pelaa Futsal-Ykkösessä. 

## Lähteet
Kamerunin miesten lentopallomaajoukkue

**Kamerunin miesten lentopallomaajoukkue** edustaa Kamerunia kansainvälisissä lentopallokilpailuissa.

Kamerunin lentopallomaajoukkue esiintyi MM-kilpailuissa ensimmäisen kerran vuonna 1990. Se sijoittui 13:nneksi vuoden 2010 MM-kilpailuissa ja pelasi myös vuosien 2014 ja 2018 MM-kilpailuissa. Kamerun on voittanut Afrikan-mestaruuden vuosina 1989 ja 2001 sekä Afrikan kisojen lentopalloturnauksen vuosina 1987, 1999 ja 2011.

Maailmanrankingissa joukkue on tällä hetkellä sijalla 30.

## Lähteet
Linnonmaa

**Linnonmaa** on suomalainen sukunimi, joka on seuraavilla henkilöillä:

* Anne Linnonmaa (s. 1954), vaatesuunnittelija
* Harri Linnonmaa (s. 1946), jääkiekkohyökkääjä
* Jaajo Linnonmaa (s. 1978), juontaja, näyttelijä 
* Olavi Linnonmaa (1920–1995), ratapyöräilijä
Sulo Jääskeläinen

**Sulo Einar Jääskeläinen** (myöh. taiteilijanimi **Sulo Usa**, 19. joulukuuta 1890 Pihtipudas, Suomen suuriruhtinaskunta – 12. tammikuuta 1942 Kotka) oli suomalainen mäkihyppääjä ja yhdistetyn hiihtäjä. Hän edusti muun muassa Lahden Hiihtoseuraa.

## Elämä ja ura

Jääskeläinen kilpaili historian ensimmäisissä talviolympialaisissa Chamonix'ssa 1924 sekä mäkihypyssä että yhdistetyssä. Mäkihypyssä hän oli 11:s ja yhdistetyssä 16:s. Lahdessa vuonna 1926 järjestetyissä MM-kilpailuissa Jääskeläinen sijoittui mäkihypyssä kahdeksanneksi ja yhdistetyssä 18:nneksi. Mäkihypyn SM-kilpailuissa Jääskeläinen voitti kultaa vuosina 1914, 1921, 1923 ja 1929 ja hopeaa vuosina 1915, 1917, 1919, 1920 ja 1925. Vuonna 1926 hän oli neljäs. Lisäksi Jääskeläinen voitti pohjoismaisten kisojen mäkihyppykilpailun Helsingissä vuonna 1919, ensimmäisenä suomalaishyppääjänä kilpailun ulkomailla Södertäljessä vuonna 1920 ja Salpausselän Kisoissa vuosina 1923 ja 1924. Vuonna 1924 hän voitti Salpausselällä myös yhdistetyn kilpailun. Voittojensa myötä Jääskeläiselle myönnettiin Salpausselkä-mitali nro 2 vuonna 1924. Vuonna 1923 hän hyppäsi Lahdessa epävirallisen pituus-SE:n 39 metriä. Kuollessaan vuonna 1942 Jääskeläinen oli kirjoilla Viipurissa, mutta hänet haudattiin Kotkaan.

## Lähteet

* 
* Sulo Jääskeläinen Bio, Stats, and Results Olympics at Sports-Reference.com 
* https://katiha.kansallisarkisto.fi/henkilotieto.php?keyId=0625R008a0002763

### Viitteet
Pakila (Myrskylä)

**Pakila** () on kylä Myrskylän kunnan eteläosassa, Myrskylästä Juornaankylään kautta Porvooseen johtavan tien, Porvoontien, yhdystie-1605;n, varrella. Se on maanmittauslaitoksen kiinteistörekisterissä Myrskylän kunnan kuudes maarekisterikylä 504 (Myrskylän kunta) - 406 (Pakila) kaikkiaan seitsemästä kylästä.

Pakila on Myrskylän eteläisin kylä. Sen eteläpuolalla on Askolan Juornaankylä. Pakilassa on kolme järveä Kotojärvi, Pimijärvi ja Valkjärvi. Valkjärven ranta on Porvoontien varrella ja Kotojärvellä Porvoontieltä lähtevän soratieliittymän päässä on puisen tornin rannan puolella laituri. Kumpikaan rannoista ei ole Euroopan unionin säännösten mukaan valvottu uimaranta niin kuin Myrskylässä on Syväjärven länsiranta.

Pakilan urheilukentän laidalla on pieni puurakennus, jossa toimii Pakilan Klubi ry.  Pakilan metsästysyhdistys on nimeltään Pakilan kaiku ry. 

Pakilassa on ollut Ruotsin vallan aikana Kaharsilla upseerien virkatalo, mitä asui Arm.rtsm Johan, Magnus Åkerstedt 16. 4. 1805 - 4. 5. 1805 ja Karl Emil Brunow 4. 5. 1805 1  (rykm.rtsm 23. 12. 1808) - 19. 6. 1810. 

## Lähteet
Nicolas Hulot

**Nicolas Hulot** (s. 30. huhtikuuta 1955 Lille, Ranska) on ranskalainen poliitikko, ympäristöaktivisti ja entinen toimittaja. Hän on ollut valtioministeri sekä ekologisen ja solidaarisen siirtymän ministeri Édouard Philippen ensimmäisessä ja toisessa hallituksessa. Hän oli ympäristöministeri Emmanuel Macronin hallituksessa. Hän jätti Macronille eroilmoituksena 28. elokuuta 2018, syynnä tyytymättömyys hallituksen ympäristö- ja ilmastotoimiin. Hulot on ollut suosittu ministeri, ja hänen eroaan pidetään kolauksena Macronille.

## Lähteet

## Aiheesta muualla

* 
* Fondation Nicolas Hulot pour la Nature et l'Homme 
* École nature Nicolas Hulot